ທ່ານ Pataki ສະມັກເຂົ້າແຂ່ງຂັນ ໃນນາມພັກຣີພັບບລີກັນ ເປັນປະທານາທິບໍດີ ປີ 2016 
ທ່ານ George Pakatki ​ອະດີດຜູ້ປົກຄອງລັດນິວຢອກ ໄດ້​ປະກາດ ລົງ​ສະມັກ​ແຂ່ງຂັນ ເປັນປະທານາທິບໍດີ ຂອງພັກຣີພັບບລີກັນ ໃນ​ວັນພະຫັດ​ວານ​ນີ້.
ເວທີຜູ້ສະມັກເຂົ້າແຂ່ງຂັນ ທີ່ຫວັງເປັນປະທານາທິບໍດີສະຫະ ລັດຂອງພັກຣີພັບ ບລີກັນ ຊຶ່ງແອອັດຢູ່ແລ້ວນັ້ນ ໄດ້ເພີ້ມຂຶ້ນ ອີກຄົນນຶ່ງ ຄື ອະດີດຜູ້ປົກຄອງລັດນິວຢອກ ທ່ານ George Pakaki ທີ່ໄດ້ປະກາດລົງສະມັກແຂ່ງຂັນໃນວັນພະຫັດວານນີ້ ທ່ານ Pataki ຊຶ່ງໄດ້ເປັນຜູ້ນຳຂອງລັດນິວຢອກໃນລະຫວ່າງ ການໂຈມຕີຂອງ ພວກກໍ່ການຮ້າຍເມື່ອວັນທີ 11 ເດືອນກັນຍາ ປີ 2001 ໄດ້ປະກາດການສະ ມັກເຂົ້າແຂ່ງຂັນຂອງທ່ານ ດ້ວຍ ການອອກວີດີໂອຜ່ານທາງ You Tube ໂດຍໃຫ້ຄຳໝັ້ນສັນຍາ ວ່າຈະຕອບໂຕ້ຢ່າງແຂງຂັນຕໍ່ພວກຫົວຮຸນແຮງລັດອິສລາມ ທ່ານກ່າວວ່າ “ຂ້າພະເຈົ້າໄດ້ເຫັນຢ່າງຄັກແນ່ ໃນສິ່ງທີ່ຕິດຕາມມາຢ່າງໜ້າຢ້ານກົວ ທີ່ ຫລາຍຄົນເຊຶ່ອກັນວ່າ ພວກຫົວຮຸນແຮງລັດອິສລາມ ແມ່ນຢູ່ຫ່າງໄກຫຼາຍພັນໄມ ຂ້າມ ມະຫາສະມຸດ ແລະພວກເຮົາມີຄວາມປອດໄພ ຢູ່ໃນອາເມຣິກາ ແຕ່ເປັນທີ່ໜ້າເສຍໃຈ ວ່າ ມັນບໍ່ແມ່ນຄວາມຈິງໃນເວລານັ້ນ ແລະມັນກໍບໍ່ແມ່ນຄວາມຈິງໃນປັດຈຸບັນນີ້ ” ທ່ານ Pataki ອາຍຸ 69 ປີ ທີ່ມີຄວາມຄິດທາງການເມືອງເປັນກາງນັ້ນ ແມ່ນ ເບິ່ງກັນວ່າ ມີໂອກາດທີ່ຈະປະສົບຜົນສຳເລັດໜ້ອຍຫຼາຍ ໃນເວທີຂອງພັກຣີພັບບລິກັນ ຊຶ່ງໃນປັດ ຈຸບັນນີ້ມີຜູ້ປະກາດສະມັກແລ້ວແປດຄົນພ້ອມກັບອີກແປດຄົນ ທີ່ກຳລັງພິຈາລະນາ ເພື່ອສະມັກເຂົ້າແຂ່ງຂັນ ຍັງບໍ່ທັນມີຜູ້ມີຄະແນນສຽງນຳໜ້າເທື່ອສຳຫລັບການເລືອກຕັ້ງຂັ້ນຕົ້ນຂອງ ພັກຣີພັບ ບລີກັນໃນປີ 2016 ອີງຕາມການຢັ່ງຫາງສຽງໃນວັນພະຫັດວານນີ້ ໂດຍມະ ຫາວິທະຍາ ໄລ Quinnipiac